als_Latn dik_Latn sag_Latn
Më datë 7/03/2014 në Gjenevë, në selinë e ITU u zhvillua ceremonia e dorëzimit të Dokumentit “Termat e referencës për ngritjen e një Sistemi Kombëtar Monitorimi të spektrit të frekuencave për Shqipërinë”. Dokumenti i hartuar me këshillën e ekspertëve të ITU, iu dorëzuar Kryetarit të Këshillit Drejtues të AKEP, zotit Piro Xhixho, nga zoti Brahima Sanou, Drejtor i Telecommunication Development Bureau (BDT) – ITU, në prezencë të Ambasadores së Misionit të Përhershëm të Shqipërisë në OKB – Zyra Gjenevë, zonja Filloreta Kodra.
Dokumenti përmban termat teknike të Qendër Kombëtare, si dhe propozimet paraprake për vendvendosjen e stacioneve lokale të monitorimit të spektrit . Gjithashtu dokumenti përfshin dhe llojet e aparaturave për çdo stacion dhe specifikimet teknike që duhet të plotësojnë ato.
Dokumenti, mbi bazën e të cilët do të realizohet projekti për ngritjen e Sistemit Kombëtar të Monitorimit, vjen në vijim të bashkëpunimit të ngushtë dhe të frytshëm të arritur midis AKEP dhe ITU për projekte ku ekspertiza dhe mbështetja e ITU ka bërë të mundur përmbushjen me sukses të tyre.
Gjatë ceremonisë së dorëzimit të dokumentit, nga ana e përfaqësuesit të lartë ITU u rikonfirmua dëshira dhe vullneti për vijimin e mbështetjes së Shqipërisë nëpërmjet AKEP-it edhe në projekte të tjera në të ardhmen.
Nga ana e përfaqësueses së Misionit të Përhershëm të Shqipërisë në OKB – zyra Gjenevë dhe Kryetarit të Këshillit Drejtues të AKEP u shprehen falënderimet e rastit dhe mirënjohja për mbështetjen e dhënë nga ITU për Shqipërinë, si dhe u kërkua që kjo mbështetje dhe bashkëpunim të vijojë edhe për projekte të tjera të rëndësishme për të sotmen dhe perspektivën e zhvillimit sektorial.
als_Latn als_Latn als_Latn als_Latn als_Latn